text: Ryanair lukker foreløbigt to ruter fra Billund
  15 juli 2015 kl. 17.25
  Ryanair vil snart offentliggøre hvilke ruter, der flyver til og fra Billund.
  Det meddeler selskabet i en pressemeddelelse.
  Foreløbigt nedlægger Ryanair to ruter fra Billund: Det er ruterne til Korfu og Chania, der stopper den 30. juli.
  Til vinter vil ruterne til Malaga, Tenerife og Budapest stoppe.
  Trafikstyrelsen skriver følgende:
  - Passagerer, der har en flybillet med Ryanair, skal afvente, at Ryanair giver besked om, hvorvidt en given flyafgang er aflyst.
  - Såfremt Ryanair lukker en rute, skal selskabet tilbyde passagererne en refusion af flybilletprisen eller omlægning af rejsen. Sidstnævnte betyder således en omlægning til andre luftfartsselskaber. Tilbyder Ryanair ikke en omlægning af rejsen, har passagerene mulighed for selv at foretage omlægningen ved at købe nye billetter. Udgiften hertil skal Ryanair efterfølgende refundere.
  